Ko Almasiihu on noddiri talibaabhe mun bhen ko fii seeditanagol mo. Hinaa kanko tigi windi taariika ngurndan makko dhan. O nabhhanaali kadi mofte dhen bhataake. Kono jikku makko on accii batte tiidhudhe ka bherdhe taliibaabhe makko bhen, bhen bhe Ruuhu-Laabhudho on ardii fii mawningol Joomiraadho mabbhe on, on ko Almasiihu on. Bhe yi'uno ka giggol makko e ka yankinaare makko e ka mayde makko e ka ummutal makko mangural Baabaajo on ngal heewungal moyyhere e goonga  ko sugu mun alaa. Ka tawi dhon seedidotoobhe fii Linjiila on Matta e Markuusa e Luuka no sifaade fii kuudhe e kongudhi Iisaa dhin, e lamateeri Alla ndin ko woni sabu ardu makko ndun, kanko Yuuhanna himo fennyinande en ngurndan luggudhan e giggol Almasiihu laabhungol ngol. Ko dhun wadhi si Linjiila Yuuhana on no yhettiraa wa sobbhudu Linjiila on, e maanaa meetelol fawaangol ngol e hoore defte laabhudhe dhen fow.